Source: http://tampere.cloudnc.fi/fi-FI/Toimielimet/Asunto_ja_kiinteistolautakunta/Kokous_592018/Asunto_ja_kiinteistolautakunnan_vuoden_2(60898)
Timestamp: 2019-01-18 01:26:20+00:00
Document Index: 22525275

Matched Legal Cases: ['§ 126', '§ 124', '§ 125', '§ 127', '§ 128', '§ 129', '§ 130', '§ 131', '§ 132', '§ 133']

Asunto- ja kiinteistölautakunnan vuoden 2019 talousarvioehdotus | Tampere esityslistat ja pöytäkirjat
Kokous 5.9.2018
Asunto- ja kiinteistölautakunnan vuoden 2019 talousarvioehdotus
Asunto- ja kiinteistölautakunta, kokous 5.9.2018
§ 126 Asunto- ja kiinteistölautakunnan vuoden 2019 talousarvioehdotus
Controller Johanna Saarinen puh. 040 187 4582, etunimi.sukunimi@tampere.fi
Kaupunginhallitus hyväksyi talousarviokehyksen 20.8.2018. Talousarviokehys perustuu kaupungin talousjohdon ja toimintayksiköiden kanssa toukokuussa käytyihin neuvotteluihin ja kaupungin johtoryhmän linjauksiin.
Asunto- ja kiinteistölautakunnan talousarvioehdotus sisältää talousohjelman mukaisia talouden tasapainottamistoimenpiteitä 1,8 milj. eurolla. Talousohjelman tasapainottamistoimenpiteitä ovat maanvuokratulojen kasvattaminen 1,7 milj. eurolla ja ulkoisten tilavuokratulojen kasvattaminen 0,1 milj. eurolla vuonna 2019.
Asunto- ja kiinteistölautakunnan tehtävänä on maapolitiikan osalta vastata kaupungin maaomaisuuden kehittämisestä, maapoliittisten linjausten valmistelusta ja seurannasta sekä maanomistajan tavoitteiden asettamisesta, maapolitiikan toimeenpanosta ja kaupungin maa- ja vesialueiden edunvalvonnasta. Asuntopolitiikan osalta tehtävänä on asuntopolitiikan linjausten valmistelu ja seuranta, edunvalvonta ja asumisen kehittäminen; sisältäen sosiaalisen vuokra-asumisen ja erityisryhmien asumisen kehittämisen sekä asuinalueiden negatiivisen eriytymiskehityksen ennaltaehkäisyyn liittyvän valmistelun ja seurannan. Tilaomaisuuden osalta lautakunta vastaa tilaomaisuuden hallinnasta ja kehittämisestä, omistajan tavoitteiden asettamisesta sekä tilapolitiikan toimeenpanosta valtuuston asettamien tavoitteiden mukaisesti.
Asunto- ja kiinteistölautakunta huolehtii asuntolainsäädännön ja siihen liittyvien säännösten mukaisista viranomaistehtävistä ja käyttää näissä asioissa viranomaiselle kuuluvaa ratkaisuvaltaa.
Elinvoiman ja kilpailukyvyn palvelualueen organisaatiossa asunto- ja kiinteistölautakunnan järjestämät palvelut kuuluvat Kiinteistöt, tilat ja asuntopolitiikka -palveluryhmään ja kaupunginhallituksen ohjauksessa toimiviin Viiden tähden keskusta ja Hiedanranta kehityshankkeisiin.
Asunto- ja kiinteistölautakunnan talousarvioehdotuksen toimintatulot ovat 244,1 milj. euroa ja toimintamenot 107,4 milj. euroa. Toimintakate on 136,7 milj. euroa. Asunto- ja kiinteistölautakunnan nettoinvestointien esitys on yhteensä 77,0 milj. euroa. Investointiesitys muodostuu talonrakennushankkeista (46,6 milj. euroa) sekä maa-omaisuuteen kohdistuvista investoinneista (16,0 milj. euroa).
Lautakunnan talousarvioon sisältyvät seuraavat valtuustoon nähden erikseen sitovat erät:
Viiden tähden keskusta 4,0 milj. euroa
Hiedanranta 10,5 milj. euroa
Talonrakennus 46,6 milj. euroa
Hiedanranta, toimintakate -0,9 milj. euroa
Lautakunnan talousarvioon sisältyy vuosittaisia toiminnan sitovia tavoitteita. Tavoitteet perustuvat Tampereen strategiaan 2030, joka on valmisteltu Lauri Lylyn pormestariohjelman 2017–2021 pohjalta. Asunto- ja kiinteistölautakunnalle kohdistuu vuonna 2019 yhteensä neljä sitovaa toiminnan tavoitetta. Strategian sisältöjä tarkennetaan edelleen toimenpiteiksi lautakunnan palvelu- ja vuosisuunnitelmassa.
Asunto- ja kiinteistölautakunnan vuoden 2019 talousarvioehdotus hyväksytään ja palvelualueen johtaja oikeutetaan tekemään siihen teknisiä muutoksia.
Virpi Ekholm, Anita Laine, johanna Saarinen, Nina Mustikkamäki
Liite Akila 5.9.2018 Talousarvioesitys 2019.pdf (pdf, 671 kt)
Liite Akila 5.9.2018 Rakennushankkeet.pdf (pdf, 342 kt)
Liite Akila 5.9.2018 Talonrakennushankkeet vuosina 2019-2022.pdf (pdf, 10 kt)
Kuuntele Liite Akila 5.9.2018 Talousarvioesitys 2019.pdf
Kuuntele Liite Akila 5.9.2018 Rakennushankkeet.pdf
Kuuntele Liite Akila 5.9.2018 Talonrakennushankkeet vuosina 2019-2022.pdf
§ 124 Läsnäolo- ja puheoikeus
§ 125 Ajankohtaiskatsaus
§ 127 Valtuustoaloite asumisen oppaan tuottamiseksi selkosuomeksi kehitysvammaisille nuorille - Sinikka Torkkola ym.
§ 128 Hakemus jäälläajokiellon muuttamiseksi
§ 129 Asuntotontin 837-119-835-41 (XIX) varaaminen Elävän musiikin säätiö ELMU sr:lle ja Y-Säätiö sr:lle
§ 130 Asuntotontin 837-221-1242-2 (Santalahti) varaaminen Pirkanmaan Avo-Asunnot Oy:lle perustettavan yhtiön lukuun
§ 131 Asuntotontin 837-224-7429-7 (Haukiluoma) varaaminen Arttuasunnot Oy:lle
§ 132 Asuntotontin 837-327-7727-9 (Vuores), Isokuusenkatu 27, varaaminen Sievitalo Oy:lle
§ 133 Viranhaltijoiden päätösten otto-oikeus (jatkopykälä)